High School Musical 2

High School Musical 2 ialah suatu filem televisyen dari Amerika Syarikat tahun 2007 dihasilkan Disney Channel. Ia merupakan filem susulan kepada telefilem High School Musical yang tayang tahun 2006.

Ia mula ditayangkan di pada 17 Ogos 2007 melalui saluran Disney Channel dan Family Channel sebagai  Tayangan perdananya meraih sejumlah 17.2 juta penonton d i Amerika - hampir 10 juta lebih berbanding filem asalnya - menjadikannya siaran televisyen kabel asas yang paling tinggi ratingnya di A.S.

Pembikinan
Pada awal tahun 2007, Ashley Tisdale, Corbin Bleu, dan Vanessa Hudgens dilaporkan bertahan untuk mendapatkan kontrak yang lebih lumayan. 

Sebelum bemulanya latihan, pihak pembikin High School Musical menjalankan undian untuk mengetahui kehendak penonton untuk High School Musical 2. Antara permintaannya termasuk:
Papan putih di bilik darjah Cik Darbus tertulis "Matikan telefon bombit anda."
Salah sehelai kemeja-T Chad bertulis "I Majored in Vacation."
Troy menyajikan sandwic mentega kacang dan jem untuk Gabriella sempena temujanji perkelahan mereka.
Kart golf Sharpay diidi produk kecantikan.
Miley Cyrus dari filem Disney Hannah Montana membuat penampilan istimewa dalm filem sebagai salah seorang penari berdekatan kolam sebelum penghujung adegan tarian "All for One". 

Pada 6 Mac, barisan pelakon mula merakan babak-babak terawal filem di Salt Lake City, Utah di East High School. Pada 10 Mac mereka beralih ke Snow Canyon Country Park, St. George, Utah untuk merakam saki-baki filem. Pemfileman berakhir pada 16 April 2007.

Alih suara bahasa Malaysia
Di Malaysia, High School Musical 2 ditayangkan buat julung kalinya pada 9 September 2007 dengan siaran dwibahasa (Bahasa Malaysia dan Inggeris) melalui saluran Disney Channel Asia. Versi alih suara Bahasa Malaysia menamppilkan suara-suara bekas peserta Akademi Fantasia, iaitu:

Dafi (AF5) — Troy
Mila (AF5) — Gabriella
Nana (AF1) — Sharpay
Kaer (AF2) — Ryan
Marsha (AF3) — Taylor
Aizat (AF5) — Chad
Fauziah Nawi — Miss Darbus
Rosyam Nor — Bolton

Ini cuma kali kedua Disney Channel menayangkan filem televisyen dengan alih suara Bahasa Malaysia, selepas filem High School Musical pertama pada 31 Ogos.

Senarai lagu 

"What Time Is It?"  - High School Musical Cast
"Fabulous"  - Ryan & Sharpay 
"Work This Out"  - Cast - High School Musical 
"You Are the Music In Me"  - Gabriella & Troy
"I Don't Dance"  - Chad & Ryan 
"You Are the Music In Me (Sharpay Version)"  - Sharpay 
"Gotta Go My Own Way"  - Gabriella & Troy
"Bet On It"  - Troy 
"Everyday"  - High School Musical Cast
"All for One"  - Cast - High School Musical 
"Humuhumunukunukuapua'a"  - Sharpay

Lagu OST versi Malaysia 

You Are The Music In Me - Jaclyn Victor & Vince 
Kau Muzik Di Hati Ku (Versi Bahasa Malaysia Bagi "You Are The Music In Me") - Jaclyn Victor & Vince

Sambutan
Tayangan terulung filem ini pada 17 Ogos 2007 memecah rekod dengan meraih 17.2 juta penonton, menjadikannya siaran televisyen kabel asas yang terlaris dalam sejarah (pemegang rekod sebelum ini ialah Monday Night Football oleh ESPN pada 23 Oktober 2006 yang meraih 16 juta penonton), filem yang dibikin untuk televisyen kabel tyang paling ramai penonton dalam sejarah (memintas Crossfire Trail oleh TNT pada 21 Januari 2001 yang meraih 15.5 juta penonton), dan bilangan penonton teramai di kalangan semua jenis rancangan dalam mana-mana kaedah penyiaran pada musim panas 2007, serta juga malam Jumaat setelah lima tahun. Perangkaan untuk tayangkan kedua menyusut kepada 8.4 juta orang penonton, dan tayangan ketiganya 7.4 juta, maka jumlah perangkaan sepanjang hujung minggu tayangan perdana ialah 33.04 juta orang penonton.

Di United Kingdom, filem ini menjadi rancangan yang paling ramai penontonnya di Disney Channel UK iaitu 1.2 juta orang pada tayangan pertamanya.

Berikutan hujun minggu tayangan perdana filem ini, High School Musical 2 naik 442% dalam MovieMeter IMDB yang mengukur populariti filem-filem.

Filem ini juga banyak disambut baik oleh pengulas filem, dan meraih markah 72/100 di Metacritic. Robert Bianco dari USA Today memberi tiga daripada empat bintang untuk filem ini, dengan mengulas bahasa High School Musical 2 "manis, cerdik, padat dengan bakat dan tenaga, dibanjiri kemurnian hati".

Meskipun para pengulas beguitu menggemari filem ini, namunmendapati bahawa penjadualan masa tayangan perdana filem ini nampak pelik, iaitu diadakan sewaktu musim sekolah baru bermula di Amerika, sedangkan plot filem melihatkan watak-wataknya merancang cuti musim panas.

Tarikh keluaran

Anugerah
High School Musical 2 memenangi kategori Filem TV Pilihan dan juga satu anugerah istimewa untuk pemecahan rekod bilangan penonton tayangan perdana di Teen Choice Awards 2007

Rujukan

</div>

Pautan luar

Laman web rasmi
Laman web rasmi High School Musical 2 di Disney Channel Asia 

Disney Channel
Filem Amerika Syarikat tahun 2007
High School Musical